۱۴۴۶-۳-۸ تاریخ نشر شوی خبرونه غور افغانی سرې میاشتې د تېرې یوې میاشتې په ترڅ کې د غور ولایت په اړوندو سیمو کې څه د پاسه ۹۴۰۵ وګړو ته روغتیایی خدمات وړاندې کړی. ددې خیریه ملی ټولنې روغتیاپالانو په یاده موده کې ۳۴۴۶ تنو ته د ناروغۍ د تشخیص سره سم وړیا درمل هم ورکړل شوی؛ د ۱۶۸ تنو ټپیانو پانسمان، ۱۴۳۱ مېرمنو او ماشومانو ته د بېلا بېلو ناروغیو د درملنې په موخه واکسین شوی، ۳۴۶۶ تنو ته د روغتیا د ثبات په برخه کې مشورې ورکړل شوی، ۵۲۷ مېرمنو ته د ماشوم د پیدایښت برخه کې خدمات، ۸۰ خوارځواکو ماشومانو ته د وجود د سلامتیا برخه کې اړین خوراکی توکی ورکړل شوی او ۲۸۷ مېرمنو ته د کورنی تنظیم برخه کې عامه پوهاوی هم ورکړل شوی. مرکزی ریاست نن چهارشنبه د ربیع الاول د میاشتې پر ۸ مه، د افغانی سرې میاشتې مرکزی دفتر کې د اړوندو داخلی څانګو له کارکونکو څخه د عقایدو او اسانه فقهې په برخه کې د تدریس شویو موضوعاتو په اړه د دې ادارې د دعوت او ارشاد ریاست د مسؤلینو له لوری د ارزونې په موخه آزموینه واخیستل شوه. د یادونې وړ ده چې د افغانی سرې میاشتې د مرکزی دفتر سربېره ددې خیریه ملی ټولنې د ولایتی څانګو او سیمه ییزو زونونو له کارکوونکو څخه هم آزموینه واخیستل شوه.